Άρτιμους Πάιλ

Ο Άρτιμους Πάιλ (πραγματικό όνομα: Τόμας Ντέλμερ Πάιλ) είναι Αμερικανός ντράμερ της ροκ μουσικής, γνωστός για την συμμετοχή του στους Lynyrd Skynyrd. Από τις αρχές της δεκαετίας του '80, δραστηριοποιείται με το προσωπικό του σχήμα, τους Artimus Pyle Band.

Βιογραφία
Ο Τόμας Πάιλ γεννήθηκε στις 15 Ιουλίου 1948 στο Λούισβιλ και είναι ο μοναδικός υιός του Κλάρενς και της Μίλντρεντ Πάιλ. Εργάστηκε για πρώτη φορά σε ηλικία οκτώ ετών στην φάρμα της οικογένειας του, οδηγώντας μπουλντόζα, αλλά η αγάπη του για την μουσική οδήγησε την μητέρα του να του αγοράσει ένα σετ κρουστών έναν χρόνο αργότερα, ενώ στα δώδεκα του χρόνια του έκανε δώρο το πρώτο του σετ τυμπάνων.

Το πρώτο του συγκρότημα ονομαζόταν The Thom Thumbs και μετά την αποφοίτηση του από το λύκειο, κατατάχθηκε στο σώμα των Πεζοναυτών. Αποστρατεύθηκε ένα χρόνο αργότερα και ξεκίνησε την φοίτηση του στην τεχνική σχολή του Κούκβιλ στο Τενεσί, όπου του δόθηκε το παρωνύμιο Άρτιμους.

Ξεκίνησε να παίζει μουσική επαγγελματικά, συμμετέχοντας στο "Volunteer Jam" των Charlie Daniels Band,About APB σε περιοδεία των οποίων με τους Lynyrd Skynyrd γνώρισε τον Ρόνι Βαν Ζαντ και τον Εντ Κινγκ. Σε δοκιμαστικό του για τους Lynyrd Skynyrd, ηχογράφησαν το κομμάτι "Saturday Night Special" και τα υπόλοιπα μέλη του σχήματος του πρότειναν την θέση του ντράμερ. Ο Πάιλ έδωσε την πρώτη του συναυλία με το νέο του συγκρότημα τον Οκτώβριο του 1974 στο κλαμπ "Sgt Pepper's" του Τζάκσονβιλ, ενώ για την επόμενη τριετία έπαιζαν περίπου τριακόσιες συναυλίες κάθε χρόνο. Μαζί τους κυκλοφόρησε τρεις στούντιο και έναν ζωντανά ηχογραφημένο δίσκο, οι οποίοι έγιναν χρυσοί ή πλατινένιοι στην πατρίδα τους, ενώ το 2006, τιμώμενοι για την προσφορά τους στην ροκ μουσική, εντάχθηκαν στο Rock and Roll Hall of Fame.Kid Rock inducts Lynyrd Skynyrd Rock and Roll Hall of Fame inductions 2006

Στις 20 Οκτωβρίου 1977, συνέβη το θανάσιμο δυστύχημα με την συντριβή του αεροπλάνου που μετέφερε το συγκρότημα και το βοηθητικό του προσωπικό, με αποτέλεσμα την διάλυση των Lynyrd Skynyrd.Lynyrd Skynyrd's Plane Crashes - Ultimate Classic Rock Μετά την ανάρρωση του, ο Πάιλ αποφάσισε να ενταχθεί στους Rossington Collins Band, αλλά άλλο ένα ατύχημα, αυτή την φορά με μοτοσυκλέτα, απέτρεψε την υλοποίηση των σχεδίων του.

Το 1981, δημιούργησε τους Artimus Pyle Band, κυκλοφορώντας τον δίσκο "A.P.B.", ακολουθούμενο από το "Nightcaller" του 1983.Artimus Pyle Band - A.P.B (Vinyl, LP, Album) at Discogs Το 1987 και ενώ διέμενε στα Ιεροσόλυμα, δέχτηκε τηλεφώνημα με σκοπό την επανένωση των Lynyrd Skynyrd. Παρέμεινε στο συγκρότημα μέχρι τον Αύγουστο του 1991.

Επανήλθε στην δισκογραφία με τους Artimus Pyle Band το 2000, όταν κυκλοφόρησαν το ζωντανά ηχογραφημένο άλμπουμ "Live from Planet Earth", ενώ το 2007 συνέχισαν με το "Artimus Venomus".Artimus Pyle: Venemous After Lynyrd Skynyrd

Οι δύο υιοί του Πάιλ, Μάρσαλ και Κρίστοφερ, ασχολούνται επίσης με την μουσική, με τον πρώτο να παίζει κιθάρα και τύμπανα και να τραγουδάει, ενώ ο δεύτερος παίζει τρομπέτα, φλάουτο, κιθάρα και τύμπανα.

 Δισκογραφία 
με τους Lynyrd Skynyrd
 Nuthin' Fancy (1975)
 Gimme Back My Bullets (1976)
 One More from the Road (Live, 1976)
 Street Survivors (1977)
 Skynyrd's First and... Last (1978)
 Legend (1987)
 Southern by the Grace of God (Live, 1988)
 Lynyrd Skynyrd 1991 (1991)Άλλες κυκλοφορίες
 Atlanta Rhythm Section - Champagne Jam (1978)
 Alias - Contraband (1979)
 Artimus Pyle Band - A.P.B. (1981)
 Artimus Pyle Band - Nightcaller (1983)
 Artimus Pyle Band - Live from Planet Earth (2000)
 Holly Wynnette - My Future Ex-Boyfriend (2002)
 Rambler - First Things First (2004)
 Billy Ray Cyrus - Wanna Be Your Joe (2006)
 Artimus Pyle Band - Artimus Venomus (2007)
 Eli Cook - Primitive Son (2014)

Παραπομπές

 Πηγές 
 Artimus Pyle | Biography | AllMusic
 Artimus Pyle Discography at Discogs
 The Official Lynyrd Skynyrd History Website - Artimus Pyle 

 Εξωτερικοί σύνδεσμοι 
 Home - Artimus Pyle Band - The Ultimate Tribute to Ronnie Van Zants Lynyrd Skynyrd

Κατηγορία:Ντράμερς
Κατηγορία:Ροκ μουσικοί